ಕಡಿಮೆಯಾದ ಕೊರೊನಾ ಪಾಸಿಟಿವ್ ರೇಟ್ 2 ತಿಂಗಳ ಬಳಿಕ ಹಾಸನ ಜಿಲ್ಲೆ ಅನ್ಲಾಕ್ ಹಾಸನ: ಇಂದಿನಿಂದ ಹಾಸನ ಜಿಲ್ಲೆ ಅನ್ಲಾಕ್ ಆಗಿದ್ದು, ವ್ಯಾಪಾರ ವಹಿವಾಟಿಗೆ ಅವಕಾಶ ನೀಡಿ ಜಿಲ್ಲಾಧಿಕಾರಿ ಆರ್.ಗಿರೀಶ್ ಆದೇಶ ನೀಡಿದ್ದಾರೆ. ಈ ಹಿಂದೆ ಮೂರು ದಿನ ಮಾತ್ರ ಅಗತ್ಯ ವಸ್ತುಗಳ ಖರೀದಿಗೆ ಮಾತ್ರ ಅವಕಾಶ ನೀಡಲಾಗಿತ್ತು. ಉಳಿದ ನಾಲ್ಕು ದಿನಗಳು ಸಂಪೂರ್ಣ ಲಾಕ್ ಡೌನ್ ಮಾಡಿ ಜಿಲ್ಲಾಡಳಿತ ಆದೇಶ ನೀಡಿತ್ತು. ಸದ್ಯ ಅನ್ಲಾಕ್ ಆಗಿರುವುದರಿಂದ ರಾಜ್ಯ ಸರ್ಕಾರ ಹೊರಡಿಸಿರುವ ನಿಯಮಗಳು ಹಾಸನ ಜಿಲ್ಲೆಯಲ್ಲಿ ಜಾರಿ ಆಗಲಿದೆ. ಜಿಲ್ಲೆಯಲ್ಲಿ ಕಡಿಮೆಯಾದ ಕೊರೊನಾ ಪಾಸಿಟಿವ್ ರೇಟ್ 4.69ಕ್ಕೇ ಇಳಿಕೆಯಾಗಿದೆ. ಅನ್ಲಾಕ್ಗೆ ಜಿಲ್ಲಾಧಿಕಾರಿಗಳು ಆದೇಶ ನೀಡಿರುವುದರಿಂದ ಬೇಲೂರು ಚನ್ನಕೇಶವ ದೇವಾಲಯ ಓಪನ್ ಆಗಿದ್ದು, ಮಹಾದ್ವಾರಕ್ಕೆ ಅರ್ಚಕರು ಪೂಜೆ ಸಲ್ಲಿಸಿದರು. ಅರ್ಚಕರಿಗೆ ಸ್ಥಳೀಯ ಶಾಸಕ ಲಿಂಗೇಶ್ ಮತ್ತು ದೇವಾಲಯ ಮುಖ್ಯ ಕಾರ್ಯನಿರ್ವಹಣಧಿಕಾರಿ ವಿದ್ಯುನ್ ಲತಾ ಸಾಥ್ ನೀಡಿದರು.